Document ID: 32004R0317

32004R0317
L 055/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 317/2004 НА КОМИСИЯТА
от 23 февруари 2004 година
за приемане на дерогации от разпоредбите на Регламент (ЕО) 2150/2002 на Европейския парламент и на Съвета относно статистиката за отпадъци по отношение на Австрия, Франция и Люксембург
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2150/2002 на Европейския парламент и на Съвета от 25 ноември 2002 г. относно статистиката за отпадъци (1), и по-специално член 4, параграф 1 от него,
като взе предвид искането, направено от Австрия на 30 юни 2003 г.,
като взе предвид искането, направено от Франция на 12 юни 2003 г.,
като взе предвид искането, направено от Люксембург на 25 юни 2003 г.,
като има предвид, че:
(1)
В съответствие с член 4, параграф 1 от Регламент (ЕО) № 2150/2002 дерогациите от някои разпоредби на приложенията към този регламент могат да бъдат дадени от Комисията по време на преходния период.
(2)
Такива дерогации следва да бъдат дадени, при тяхното искане, на Австрия, Франция и Люксембург.
(3)
Мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
1. Следните дерогации от разпоредбите на Регламент (ЕО) № 2150/2002 са дадени, както следва:
а)
На Австрия са предоставени дерогации за представянето на резултатите от раздел 8, точка 1.1, подточка 1 (земеделие, лов и горско стопанство) от приложение I.
б)
На Франция са предоставени дерогации за представянето на резултатите от раздел 8, точка 1.1, подточки 1 (земеделие, лов и горско стопанство), 2 (рибно стопанство) и 16 (услуги) от приложение I и тези, свързани с раздел 8, точка 2 от приложение II.
в)
На Люксембург са предоставени дерогации за представянето на резултатите от раздел 8, точка 1.1, подточки 1 (земеделие, лов и горско стопанство) и 2 (рибно стопанство) от приложение I.
2. Дерогациите, предвидени в параграф 1, са предоставени само по отношение на данните от първата референтна година, а именно - 2004.
След като завърши преходният период, Австрия, Франция и Люксембург предават данни за 2006 референтна година.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 февруари 2004 година.

Labels: 18
15
19
20